അനധികൃത വില്പ്പന ലോട്ടറി ഉദ്യോഗസ്ഥര് പരിശോധന നടത്തി കൊച്ചി അനധികൃത സെറ്റ് ലോട്ടറി വില്പ്പന നടക്കുന്നുണ്ടെന്ന രഹസ്യവിവരത്തെ തുടര്ന്ന് ലോട്ടറിവകുപ്പിന്റെ നേതൃത്വത്തില് പെരുമ്ബാവൂരില് മിന്നല്പ്പരിശോധന നടത്തി. പരിശോധനയില് ഒന്നും കണ്ടെത്താനായില്ല. എന്നാല്, ജില്ലയില് അനധികൃത വില്പ്പന തകൃതിയില് നടക്കുന്നുണ്ടെന്ന് ലോട്ടറിവകുപ്പ് അധികൃതര് അറിയിച്ചു. ഒരു വില്പ്പനകേന്ദ്രത്തില് മിന്നല്പ്പരിശോധന നടത്തുമ്ബോഴേക്കും ആ വിവരം മറ്റ് കേന്ദ്രങ്ങളിലറിഞ്ഞിരിക്കും. ഇക്കാരണത്താല് അനധികൃത വില്പ്പന നടത്തുന്നവരെ തെളിവുസഹിതം പിടികൂടാന് പ്രയാസമാണ്. പന്ത്രണ്ട് ടിക്കറ്റിലധികം ഒരാള് സെറ്റായി വില്ക്കുന്നത് നിയമവിരുദ്ധമാണ്. എന്നാല് എല്ലാ ജില്ലയിലും ഇത്തരം വില്പ്പന വ്യാപകമാണെന്ന് ലോട്ടറി ഇന്റേണല് വിജിലന്സ് വിഭാഗം കണ്ടെത്തിയിരുന്നു. എറണാകുളം, കോട്ടയം, തൃശൂര്, പാലക്കാട് ജില്ലകളാണ് മുന്നില്. പരിചയക്കാര്ക്കേ അനധികൃതമായി സെറ്റ് ടിക്കറ്റുകള് ലഭിക്കൂ. ഓണ്ലൈന് വഴിയാണ് ഇതുമായി ബന്ധപ്പെട്ട ആശയവിനിമയം. അനധികൃത ലോട്ടറി വില്പ്പന കണ്ടെത്തിയാല് ഏജന്സി റദ്ദാക്കലടക്കമുള്ള നടപടി സ്വീകരിക്കുമെന്ന് ജില്ലാ ലോട്ടറി ഓഫീസര് ആര് അനില്കുമാര് പറഞ്ഞു. ഇതുസംബന്ധിച്ച് പൊതുജനങ്ങള്ക്കും വിവരം അറിയിക്കാം. ടോള് ഫ്രീ നമ്ബര്: 18004258474, www.statelottery.kerala.gov.in ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്